**Ministru kabineta noteikumu projekta**

**“Grozījumi Ministru kabineta 2018. gada 16. janvāra noteikumos Nr. 41 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts sagatavots ar mērķi:   1. samazināt 1.1.1.3. pasākuma pieejamo ERAF finansējumu, veicot ERAF finansējuma pārdali uz 1.1.1.4. pasākumu "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" un 1.1.1.5. pasākumu “Atbalsts starptautiskās sadarbības projektiem pētniecībā un inovācijās”. 2. nodrošināt Ministru kabineta noteikumuatbilstību nosacījumiem, ko paredz izstrādātā vienkāršoto izmaksu metodika; 3. veikt tehnisku precizējumu, nodrošinot viennozīmīgu normu izpratni un piemērošanu ar noteikumiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā, nemainot sākotnējā normatīvā akta būtību; 4. veikt tehnisku precizējumu par projekta īstenošanas personāla atlīdzības izmaksu definēšanu, nodrošinot viennozīmīgu izpratni par ekspertu atlīdzības izmaksu attiecināšanu; 5. veikt tehnisku precizējumu par sadarbības partneru piesaistes nosacījumiem, finansējuma saņēmējiem samazinot administratīvo slogu attiecībā uz ārvalsts ekspertu piesaisti.   Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punkts.  Izglītības un zinātnes ministrijas izstrādāta metodika „Vienreizējā maksājuma piemērošanas metodika studentu inovāciju pieteikumu īstenošanai darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “Inovāciju granti studentiem” pirmās projektu iesniegumu atlases kārtas īstenošanai” (turpmāk – Metodika).  Ministru kabineta 2015.gada 17.marta noteikumi Nr.130 „Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā”.  Ministru kabineta 2018.gada 16.oktobra sēdes protokola Nr.48 31.§, 7.2. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018. gada 16. janvāra noteikumu Nr. 41 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi” (turpmāk – MK noteikumi Nr. 41) cita starpā nosaka Eiropas Reģionālās attīstības fonda (turpmāk - ERAF) projektu īstenošanas kārtību, tai skaitā pasākumam pieejamo finansējumu, atbalstāmo darbību un izmaksu attiecināmības nosacījumus, prasības ERAF projekta iesniedzējam un projekta sadarbības partneriem, kā arī vienkāršoto izmaksu piemērošanas nosacījumus un kārtību.  Ministru kabineta noteikumu projekts „Grozījumi Ministru kabineta 2018. gada 16. janvāra noteikumos Nr. 41 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” īstenošanas noteikumi”” (turpmāk – noteikumu projekts) paredz precizēt darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” (turpmāk – 1.1.1.3. pasākums) īstenošanas nosacījumus:  1. **Samazināt 1.1.1.3. pasākuma ERAF finansējumu par 8 364 342 EUR,** **veicot ERAF finansējuma pārdali** uz 1.1.1.4. pasākumu "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" (turpmāk - 1.1.1.4. pasākums) un 1.1.1.5. pasākumu “Atbalsts starptautiskās sadarbības projektiem pētniecībā un inovācijās” (turpmāk – 1.1.1.5. pasākums).  2018. gadā tika izsludināta pirmā 1.1.1.3. pasākuma projektu iesniegumu atlases kārta par publisko finansējumu 19 850 697 *euro*. Tās ietvaros tika iesniegti septiņi projektu iesniegumi par kopējo attiecināmo finansējumu 15 milj. *euro* (tai skaitā ERAF finansējums 11,3 milj. *euro* un privātais līdzfinansējums 3,7 milj. *euro*). Uz 2019.gada 4. jūliju trīs projekta iesniegumi ir apstiprināti, divi ir noraidīti, kā arī diviem projektu iesniegumiem notiek nosacījumu izpildes vērtēšana. Pašreiz indikatīvais pirmās kārtas ietvaros iesniegto un vērtēšanā esošo projektu iesniegumu publiskais finansējums (ERAF) sastāda 10 690 671 *euro*, veidojot 9 160 026 *euro* publiskā finansējuma ietaupījumu. Plānots, ka vienošanās par projektu īstenošanu ar projekta iesniedzējiem tiks slēgtas 2019. gada 2. – 3. ceturksnī, un noteikumu projektā atlases kārtai paredzētais finansējuma apmērs ir pietiekams, lai noslēgtu visas piecas vienošanās par projektu īstenošanu to apstiprināšanas gadījumā.  Noteikumu projekts paredz 1.1.1.3. pasākuma publiskā finansējuma samazinājumu, veicot šādas finanšu pārdales:  1) **4 000 000 *euro* apmērā 1.1.1.4. pasākuma īstenošanā esošu projektu finansēšanai** saskaņā ar Ministru kabineta 2018.gada 16.oktobra sēdes protokola Nr.48 31.§ 5.2. apakšpunktā noteikto. Protokols un to pavadošais informatīvais ziņojums „Par publiskā līdzfinansējuma nodrošināšanu projekta „Baltijas Biomateriālu ekselences centrs” īstenošanai” paredz Baltijas Biomateriālu ekselences centra (turpmāk – BBCE) projekta 2.fāzes īstenošanai apstiprināšanas gadījumā tā īstenošanai nepieciešamo publisko līdzfinansējumu 8 489 000 *euro* apmērā nodrošināt, veicot ERAF finansējuma pārdali darbības programmas "Izaugsme un nodarbinātība" 1.prioritārā virziena "Pētniecība, tehnoloģiju attīstība un inovācijas" ietvaros, samazinot 1.1.1.3. pasākuma un 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” ERAF snieguma rezerves finansējumu. 1.1.1.3. pasākuma ietvaros tika paredzēta snieguma rezerve 9 049 303 EUR apmērā, no kuras tiek veikta pārdale uz 1.1.1.4. pasākumu BBCE projekta finansēšanai.  BBCE projekts ir Rīgas Tehniskās universitātes (turpmāk – RTU), Latvijas Organiskās sintēzes institūta (turpmāk - OSI), Rīgas Stradiņa universitātes (turpmāk – RSU) un Rīgas Stradiņa universitātes Stomatoloģijas institūta sadarbībā ar AO Pētniecības institūta Davosā (Šveice) un Fridriha-Aleksandra Erlangenas-Nirnbergas universitātes Biomateriālu centru (Vācija) izstrādāts projekts stratēģiskai BBCE attīstībai un progresīvai biomateriālu pētniecībai. 2019. gada 2. aprīlī RTU saņēma EK Pētniecības izpildaģentūras lēmumu par BBCE projekta apstiprināšanu īstenošanai Teaming Phase 2 programmā un virzīšanu līguma slēgšanai.  2) **4 364 342 *euro* apmērā 1.1.1.5. pasākuma trešās projektu iesniegumu atlases kārtas** ietvaros apstiprināto projektu iesniegumu finansēšanai.  Finansējuma pārdale uz 1.1.1.5. pasākumu tika veikta no 1.1.1.3. pasākuma pirmās atlases kārtas publiskā finansējuma ietaupījuma.  1.1.1.5. pasākumu īsteno trīs projektu iesniegumu atlases kārtās. Trešajā projektu iesniegumu atlases kārtā projektu īstenošanai plānotais kopējais publiskais attiecināmais finansējums atbilstoši Ministru kabineta 2017. gada 6. jūnija noteikumu Nr. 315 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi” (turpmāk – MK noteikumi Nr.315) 57. punktā noteiktajam ir 9 300 000 *euro*, ko veido ERAF finansējums 7 905 000 *euro* un valsts budžeta līdzfinansējums 1 395 000 *euro*.  Šobrīd trešajā atlases kārtā tiek īstenoti pieci projekti (uzņemtas saistības par 4 499 836 *euro*) un divi projekta iesniegumi atrodas vērtēšanā (kopējais indikatīvi attiecināmais finansējums ir 4 996 375 *euro*, no kuriem ERAF finansējums ir 4 246 919 *euro*). Ņemot vērā trešās projektu iesniegumu atlases kārtas ietvaros uz 2019. gada 20. maiju pieejamo finansējuma atlikumu (300 164 *euro*), tas ir nepietiekams, lai apstiprinātu vērtēšanā esošos projektu iesniegumus. To apstiprināšanai indikatīvi pietrūkst 4 696 211 *euro*.  Vienlaikus IZM rīcībā ir informācija par vēl vismaz pieciem Eiropas Savienības pētniecības un inovācijas pamatprogrammā “Apvārsnis 2020” iesniegtiem un virs kvalitātes sliekšņa novērtētiem projektiem, no kuriem trīs potenciālie projekta iesniedzēji ir izrādījuši interesi iesniegt projekta iesniegumus 1.1.1.5. pasākuma trešās projektu iesniegumu atlases kārtas ietvaros tuvākajā laikā, un tā īstenošanai ir nepieciešami vēl 438 309 *euro*.  Kopā piecu projektu finansēšanai 1.1.1.5. pasākuma trešās projektu iesniegumu atlases kārtas ietvaros nepieciešams kopējais finansējums 5 434 684 *euro* apmērā. 1.1.1.3. pasākuma ietvaros netiek plānots valsts budžeta līdzfinansējums, līdz ar to projektu finansēšanai 1.1.1.5. pasākuma trešās atlases kārtas ietvaros no 1.1.1.3. pasākuma iespējams veikt tikai ERAF finansējuma pārdali, tas ir 4 364 342 *euro*.  Detalizētāks pamatojums 1.1.1.5. pasākuma papildus finansējuma nepieciešamībai sniegts Ministru kabineta noteikumu “Grozījumi Ministru kabineta 2017. gada 6. jūnija noteikumos Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi”” projekta sākotnējās ietekmes novērtējuma ziņojumā (anotācija).  Ņemot vērā iepriekš minēto, nepieciešams veikt grozījumus MK noteikumu Nr. 41 9. un 10. punktā, precizējot 1.1.1.3. pasākuma kopējā attiecināmā finansējuma, ERAF finansējuma un privātā līdzfinansējuma apmēru, kā arī precizējot 7.1.2. apakšpunktā noteikto iznākuma rādītāja vērtību. Kopējais attiecināmā finansējuma un privātā līdzfinansējuma apmērs tiek precizēts, lai nodrošinātu MK noteikumu Nr. 41 11. punktā noteikto ERAF un privātā līdzfinansējuma atbalsta intensitāti. Vienlaikus minētie grozījumi paredz precizēt finansējuma apmēra, kas pieejams pirms Eiropas Komisijas lēmuma par prioritārajam virzienam “Pētniecība, tehnoloģiju attīstība un inovācijas” ERAF noteiktā snieguma ietvara izpildi, pieejamības periodu 1.1.1.3. pasākuma ietvaros, paredzot ka Atbildīgā iestāde atbilstoši Eiropas Komisijas lēmumam par prioritārajam virzienam "Pētniecība, tehnoloģiju attīstība un inovācijas" ERAF noteiktā snieguma ietvara izpildi var ierosināt palielināt pieejamo attiecināmo finansējumu līdz MK noteikumu Nr.41 9. punktā minētajam plānotajam finansējuma apmēram. Turklāt gadījumā, ja tiks pieņemts Eiropas Komisijas lēmums par prioritārajam virzienam “Pētniecība, tehnoloģiju attīstība un inovācijas” ERAF noteiktā snieguma rezerves finansējuma piešķiršanu, IZM izvērtēs nepieciešamību veikt finanšu pārdali 1.1.1. SAM pasākumu ietvaros.  Tāpat MK noteikumu Nr. 41 9. un 10. punkts tika precizēts atbilstoši faktiskajiem projektu iesniegumu pirmās atlases kārtas finansējuma apjomiem.  IZM ieskatā finansējuma pārdale starp pasākumiem daļēji ietekmēs 1.1.1.3. pasākuma rādītāju sasniegšanu – samazinot ERAF finansējumu, tiks samazināts plānotais piesaistīto privāto investīciju apjoms. Vienlaikus uz esošo brīdi indikatīvais 1.1.1.3. pasākuma finansējuma atlikums ir pietiekams, lai sasniegtu 1.1.1.3. pasākuma ietvaros noteiktās 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – 1.1.1. SAM) kopējo rādītāju atlikušās vērtības.  ERAF finansējums 1.1.1.3. pasākuma īstenošanai sākotnēji sastādīja 28 900 000 *euro*, no kuriem 19 850 697 euro tika paredzēti pirmās atlases kārtas izsludināšanai un 9 049 303 *euro* otrās atlases kārtas izsludināšanai. Atbilstoši MK Noteikumu Nr.41. 7.1. apakšpunktam 1.1.1.3. pasākuma ietvaros ir jāpiesaista 270 komersanti, kuri sadarbojas ar pētniecības institūcijām un vismaz 9 633 333 *euro* privātās investīcijas, kas papildina valsts atbalstu inovācijām vai pētniecības un izstrādes projektiem. Proporcionāli publiskā finansējuma sadalījumam starp abām kārtām pirmās atlases kārtas ietvaros tika plānots sasniegt 69% no kopējiem 1.1.1.3. pasākuma rādītājiem un otrās atlases kārtas ietvaros – 31%.  Uz šo brīdi pirmās atlases kārtas ietvaros atbilstoši projektu iesniegumos sniegtajai informācijai projektu ietvaros tiek plānots piesaistīt 164 komersantus (61% no MK Noteikumu Nr.41. 7.1.1. apakšpunktā noteiktā rādītāja vērtības) un privātās investīcijas 3 563 558 *euro* apmērā (37% no MK Noteikumu Nr.41. 7.1.2. apakšpunktā noteiktā rādītāja vērtības). Kopējais indikatīvais ERAF finansējuma atlikums 1.1.1.3. pasākuma ietvaros sastāda 18 209 329 *euro* (tai skaitā pirmās atlases kārtas ietvaros izveidotais indikatīvais ERAF finansējuma ietaupījums 9 160 026 *euro* apmērā un snieguma rezerve 9 049 303 *euro* apmērā). Pēc finanšu pārdales 1.1.1.4. un 1.1.1.5. pasākumiem ERAF finansējuma atlikums 1.1.1.3. pasākumam sastādīs 9 844 987 euro jeb 34% no kopējā 1.1.1.3. pasākumam pieejamā ERAF finansējuma.  Ņemot vērā to, ka pirmās atlases kārtas ietvaros indikatīvais ERAF finansējums ir mazāks nekā plānots (37% nevis 69%), piesaistīto komersantu rādītāja izpilde pret pieprasīto finansējuma apmēru būtu vērtējama pozitīvi, pieņemot, ka atlikušo rādītāja apjomu būtu iespējams sasniegt ar pieejamo finansējuma atlikuma un snieguma rezerves izlietojumu, ievērojot esošo pieeju 1.1.1.3. pasākuma vērtēšanas kritērijos un MK noteikumos Nr.41 par komersantu piesaisti proporcionāli pieprasītajam ERAF finansējumam.  Kopējā rādītāja vērtība var arī tikt sasniegta, veicot finanšu pārdali uz citu pasākumu 1.1.1. SAM ietvaros.  1.1.1.3. pasākuma nosacīju izstrādes laikā, lai veicinātu inovāciju un sadarbības kultūras ieviešanu augstskolās, MK noteikumos Nr.41. projekta īstenošanai tika paredzēts piesaistīt privāto līdzfinansējumu vismaz 25 procentu apmērā no projekta kopējām attiecināmajām izmaksām, kas ir lielāks nekā radītāju pasē ieguldījumu prioritātes specifiskajiem mērķiem (turpmāk – rādītāju pase) paredzētais. Jāatzīmē, ka jau šobrīd apstiprinātajos projektos un vērtēšanā esošajos projektu iesniegumos ir plānots sasniegt 1.1.1.3.pasākumam noteikto iznākuma rādītāja „Privātās investīcijas, kas papildina valsts atbalstu inovācijām vai pētniecības un izstrādes projektiem” vērtību rādītāju pasē noteiktajā apjomā uz 2023.gadu (rādītāju pasē: 3 128 000 *euro;* projektos: 3 563 558 *euro)*. Tādējādi, jau 1.1.1.3. pasākuma pirmās atlases kārtas ietvaros indikatīvais privātais finansējums pārsniedz attiecīgo rādītāju pasē plānoto 1.1.1.3. pasākuma rādītāja vērtību uz 2023. gadu.  **2. Precizēt Metodikas piemērošanas nosacījumu** **studentu inovāciju pieteikumu īstenošanai paredzētajām izmaksām (ekspertu atlīdzības izmaksas par individuālo konsultāciju sniegšanu, materiālu un pakalpojumu izmaksas, studējošo mobilitātes izmaksas)**.  Izstrādājot MK noteikumus Nr. 41, tika paredzēts, ka studentu inovāciju pieteikumu īstenošanā iesaistīto studentu darbu vadītāju atlīdzības izmaksām tiks piemērota vienas vienības izmaksu likme. Līdz ar to MK noteikumu Nr. 41 34. punktā noteikts, ka līdz vienas vienības izmaksu metodikas spēkā stāšanās dienai studentu darbu vadītāju atlīdzības izmaksas nosaka atbilstoši nostrādātajam stundu skaitam un stundas tarifa likmei saskaņā ar projekta iesniedzēja darba samaksas noteikšanas kārtību, savukārt pēc vienas vienības izmaksu metodikas spēkā stāšanās minēto izmaksu noteikšanai piemēro attiecīgo metodiku.  Sākotnēji Metodika tika izstrādāta ar mērķi noteikt vienas vienības izmaksu standarta likmi studentu darbu vadītajam (atlīdzības izmaksas) par apstiprinātā studentu inovāciju pieteikuma īstenošanā iesaistītā studējošā vai studējošo komandas darba vadīšanu un praktisku ieteikumu sniegšanu 1.1.1.3. pasākuma projektā, taču Metodikas izstrādes procesā konstatēts, ka atbilstošu izejas datu identificēšana nav iespējama. Ekspertu atalgojuma apmēra spektrs ir pārāk plašs un to ietekmē dažādi faktori: eksperta izglītība, pieredze, darbības jomas, tiek piesaistīts vietēja vai starptautiska mēroga eksperts, līdz ar to secināts, ka noteikt konkrētas likmes attiecībā uz studentu darbu vadītāja atlīdzību nav iespējams. Minētais apstiprinājās arī konsultācijās ar nozares partneriem Metodikas izstrādes laikā. Tādējādi vienas vienības izmaksu likme netiks piemērota studentu darbu vadītāju atlīdzības izmaksām kā tas sākotnēji paredzēts un atrunāts MK noteikumu Nr. 41 34.punktā.  Metodikas izstrādes procesā, meklējot piemērotāku pieeju, tika analizēti citi ar studentu inovāciju un uzņēmējspēju attīstību saistītie atbalsta veidi un to īstenošanas nosacījumi. Tika konstatēts, ka 1.1.1.3. pasākumā paredzētajām aktivitātēm līdzīgas aktivitātes ar līdzīgu mērķi ir īstenotas Eiropas Inovāciju un tehnoloģiju institūta klimata zināšanu un inovāciju kopienas „Climate KIC” programmās „Accelerator” un „Greenhouse”, kurās tiek piemērotas granta izmaksas komandām. Līdz ar to diskusijās ar augstākās izglītības institūcijām tika piedāvāts Metodikas izstrādē izmantot iepriekšminēto pieeju attiecībā uz grantu izmaksām komandām. Izmantojot minēto pieeju, Metodika izstrādāta, nosakot vienreizējā maksājuma apmēru viena apstiprināta studentu inovāciju pieteikuma īstenošanai Studentu inovāciju programmas ietvaros, attiecinot studentu inovāciju pieteikumu īstenošanai paredzētās:   1. materiālu un pakalpojumu izmaksas, tostarp laboratoriju, testēšanas aprīkojuma, projektēšanas iekārtu izmantošanas, analīžu veikšanas, materiālu nodrošinājuma un specializēto mācību izmaksas; 2. studējošo mobilitātes izmaksas Latvijā un ārvalstīs, kas tieši saistītas ar konkrētu studentu inovāciju pieteikumu īstenošanu; 3. ekspertu atlīdzības izmaksas par individuālo konsultāciju sniegšanu, kas tieši saistītas ar pieteikuma tematiku.     Noteikumu projekts paredz grozīt MK noteikumu Nr. 41 34. punktu, nosakot, ka pēc vienkāršoto izmaksu metodikas spēkā stāšanās MK noteikumu Nr. 41 32.1.2.1. apakšpunktā noteiktajām ekspertu atlīdzības izmaksām par individuālo konsultāciju sniegšanu, kas tieši saistītas ar pieteikuma tematiku (piemēram, konsultācijas par pieteikuma pētījuma specifiku, konkrēta modeļa vai prototipa izstrādi vai testēšanu utt.), 32.2.2. apakšpunktā minētajām ar studentu inovāciju pieteikumu īstenošanu saistītajām materiālu un pakalpojumu izmaksām un 32.2.3. apakšpunktā paredzētajām studējošo mobilitātes izmaksām Latvijā un ārvalstīs piemēro Metodiku. Līdz vienreizējā maksājuma metodikas spēkā stāšanās dienai iepriekšminētās izmaksas ir attiecināmas kā faktiskās izmaksas.  Minētie grozījumi MK noteikumos Nr. 41 labvēlīgi ietekmēs 1.1.1.3.pasākuma projektu īstenošanu, jo Metodikas mērķis ir noteikt vienreizējā maksājuma apmēru, lai mazinātu administratīvo slogu finansējuma saņēmējiem.  Noteikumu projekta izstrādes laikā 1.1.1.3.pasākuma projekti vairs neatrodas sagatavošanas fāzē, t.i. projekti ir izstrādāti un notiek nosacījumu izpildes vērtēšana diviem projektu iesniegumiem, kā arī trīs projekta iesniegumi ir apstiprināti un divi - noraidīti. Grozījumu apstiprināšanas gadījumā 1.1.1.3. pasākuma ietvaros apstiprinātajos un apstiprināšanai virzāmajos projektos projekta iesniedzējiem būs jāprecizē budžeta sadaļa, studentu inovāciju pieteikumu faktiskās izmaksas aizstājot ar vienreizējā maksājuma izmaksām.  Veicot projekta iesnieguma grozījumus, finansējuma saņēmējiem ir jānodrošina, ka veiktie precizējumi nemaina projekta mērķus, kvalitāti, darbības un to tvērumu pēc būtības (tai skaitā nepalielina projekta kopējās izmaksas un īstenošanas ilgumu), netiek samazinātas projekta iesniegumā noteiktās uzraudzības rādītāju vērtības atbilstoši MK noteikumu Nr.41 7.1. apakšpunktam, kā arī tiek izvērtētas MK noteikumu Nr.41 7.2. apakšpunktā minēto specifisko iznākumu rādītāju projekta iesniegumā noteiktās vērtības, nepieciešamības gadījumā tās precizējot.    Vienlaikus jāatzīmē, ka 1.1.1.3.pasākuma projektu iesniedzēji par šādu situāciju tika savlaicīgi informēti IZM un CFLA rīkotajās publiskajās konsultācijās par 1.1.1.3. pasākuma ieviešanas nosacījumiem, kur atzinīgi novērtēja šādu iniciatīvu.  **3. Precizēt projekta īstenošanas personāla atlīdzības izmaksu pozīcijas.**  Lai nodrošinātu viennozīmīgu izpratni par ekspertu atlīdzības izmaksu attiecināšanu, nepieciešams veikt tehnisku precizējumu, detalizētāk definējot projekta īstenošanas personāla izmaksas.  MK noteikumu Nr. 41 32.1 apakšpunktā noteikts, ka tiešās attiecināmās personāla izmaksas veido projekta vadības personāla atlīdzības izmaksas (izņemot virsstundas) projekta vadības īstenošanai un projekta īstenošanas personāla atlīdzības izmaksas (izņemot virsstundas) projekta īstenošanai un informācijas un publicitātes pasākumu īstenošanai. MK noteikumu Nr.41. 2.6. apakšpunkts skaidro, ka projekta īstenošanas personāls ir studentu darbu vadītāji, studentu inovāciju pieteikumu vērtēšanas eksperti, lektori, tehnoloģiju eksperti, laboranti iekārtu apkalpošanai studentu inovācijas projektu ieviešanas laikā u.c. personas, kas iesaistās Studentu inovāciju programmas īstenošanā.  Tā kā projektu ietvaros paredzēts piesaistīt ekspertus dažādiem mērķiem, pašreizējā MK noteikumu Nr.41 redakcija neļauj skaidri un nepārprotami nodalīt ekspertu atlīdzības izmaksas par individuālo konsultāciju sniegšanu, kas tieši saistītas ar pieteikuma tematiku, lai attiecinātu tās vienreizējā maksājuma ietvaros, un ekspertu atlīdzības izmaksas citu studentu inovāciju programmas darbību īstenošanai, kuras būtu attiecināmas kā faktiskās izmaksas. Līdz ar to noteikumu projekts paredz precīzāk definēt projekta īstenošanas personāla izmaksas, sadalot tās atsevišķos apakšpunktos:   * ekspertu atlīdzības izmaksas par individuālo konsultāciju sniegšanu, kas tieši saistītas ar pieteikuma tematiku (piemēram, konsultācijas par pieteikuma pētījuma specifiku, konkrēta modeļa vai prototipa izstrādi vai testēšanu utt.). Pēc vienreizējā maksājuma metodikas spēkā stāšanās šo izmaksu noteikšanai piemēro attiecīgo metodiku, ja finansējuma saņēmējs šādu pieeju izmaksu attiecināšanā ir paredzējis projekta iesniegumā. Eksperti individuālo konsultāciju sniegšanai tiek piesaistīti gadījumā, ja Studentu inovāciju programmas ietvaros nav nodarbināti atbilstošas kompetences eksperti, kuri var sniegt nepieciešamās zināšanas mācību programmas ietvaros. Viena un tā paša eksperta atlīdzības izmaksu noteikšanai nevar piemērot gan vienreizējo maksājumu, gan faktiskās izmaksas. * cita projekta īstenošanas personāla atlīdzības izmaksas, kas iesaistās Studentu inovāciju programmas īstenošanā, izņemot ekspertu atlīdzības izmaksas par individuālo konsultāciju sniegšanu, kas tieši saistītas ar pieteikuma tematiku. Šo izmaksu noteikšanai piemēro faktiskās izmaksas. Uz cita projekta īstenošanas personālu attiecas 2.6. apakšpunktā minētais personāls, tai skaitā eksperti, kas vada inovāciju darbnīcas, tīklošanās pasākumus u.c. Studentu inovāciju programmas aktivitātes, uzņēmuma izaugsmes treneri (kouči), studentu darbu vadītāji, kuri iesaistās studentu darbu vadīšanā visa pieteikuma īstenošanas laikā; * projekta īstenošanas personāla atlīdzības izmaksas (izņemot virsstundas) projekta īstenošanai un informācijas un publicitātes pasākumu īstenošanai.   Minētais tehniskais grozījums MK noteikumos Nr. 41 labvēlīgi ietekmēs 1.1.1.3. pasākuma projektu īstenošanu un uzraudzību, jo nodrošinās viennozīmīgu izpratni par ekspertu atlīdzības izmaksu attiecināšanu.  **4. Precizēt avansa izmaksas nosacījumus.**  Spēkā esošais MK noteikumu Nr. 41 47. punkts neparedz izmaksāt avansu vienreizējā maksājuma izmaksu segšanai atbilstoši Metodikā noteiktajām izmaksām. Lai nodrošinātu MK noteikumu Nr.41 atbilstību Metodikas nosacījumiem, ir nepieciešams veikt grozījumus MK noteikumu Nr. 41 47. punktā, paredzot, ka avansu var izmaksāt tai skaitā vienreizējā maksājuma izmaksu segšanai par studentu inovāciju pieteikuma īstenošanu.  Noteikumu projekta apstiprināšanas gadījumā Ministru kabineta 2015.gada 17.marta noteikumu Nr.130 „Noteikumu par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – MK Noteikumi Nr.130) 13.1. apakšpunktā minētas izmaksas (projekta personāla atlīdzība, pakalpojumi, preču piegāde) tiks finansētas kā vienreizējais maksājums - studentu inovāciju pieteikums, kas ietver ekspertu atlīdzības izmaksas par individuālo konsultāciju sniegšanu, materiālu un pakalpojumu izmaksas, studējošo mobilitātes izmaksas. Līdz ar to MK noteikumu Nr.41 28.1.1. apakšpunktā noteiktajai darbībai (studentu inovāciju pieteikumu īstenošana) kā pamatojošie dokumenti avansa maksājuma saņemšanai tiek uzskatīti noslēgtie līgumi starp pieteikuma īstenotāju/-iem un finansējuma saņēmēju par pieteikuma īstenošanu, bet netiek iesniegti konkrēti MK Noteikumu Nr.130 13.1. apakšpunktā minēto izmaksu pamatojošie dokumenti (pakalpojuma līgumi, līgumi ar personālu, piegādes līgumi u.c.).  **5. Precizēt sadarbības partneru iesaistes nosacījumus, paredzot ārvalstu izglītības iestāžu piesaisti**.  MK noteikumu Nr. 41 pašreizējā 2.2. apakšpunkta redakcija nosaka, ka augstākās izglītības institūcija ir valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola vai koledža. Valsts piederības ierobežojums tika definēts ar mērķi noteikt nosacījumu projekta iesniedzējam, kas pēc projekta iesnieguma apstiprināšanas ir arī ERAF finansējuma saņēmējs, nevis sadarbības partnerim, kas projekta īstenošanā iesaistās ar savas organizācijas cilvēkresursiem un nodrošinot pieeju savas organizācijas infrastruktūrai. Lai nodrošinātu viennozīmīgu izpratni par sadarbības partnera iesaisti projekta īstenošanā, **nepieciešams veikt tehnisku precizējumu, nodrošinot iespēju kā sadarbības partneri piesaistīt arī ārvalstu augstākās izglītības iestādi**.  Grozījumi nerada ietekmi uz 1.1.1.3. pasākuma 1.atlases kārtas ietvaros iesniegtajiem un vērtēšanā esošajiem projektu iesniegumiem, jo vērtējot Studentu inovāciju programmas īstenošanā piesaistīto sadarbības partneru veidu un skaitu (apakškritērijs nr.3.4.1.), minimālo punktu skaitu bija iespējams sasniegt arī bez ārvalsts augstākās izglītības iestādes iesaistes. Papildus sadarbības partnerus Studentu inovāciju programmas īstenošanai var piesaistīt arī projekta īstenošanas laikā. Līdz 1.1.1.3. pasākuma 1.atlases kārtas projektu iesniegšanas termiņa beigām IZM un CFLA rīkoja publiskas konsultācijas par 1.1.1.3. pasākuma ieviešanas nosacījumiem, kuru laikā no potenciālajiem projekta iesniedzējiem netika saņemti jautājumi par ārvalstu augstākās izglītības iestāžu iesaistes iespējām sadarbības partnera lomā, kā arī šāds jautājums netika saņemts elektroniski vai telefoniski, līdz ar to IZM ieskatā sadarbības partnera valstiskās piederības ierobežojums neietekmēja potenciālo projekta iesniedzēju lēmumu iesniegt projekta iesniegumu.  Minētais tehniskais grozījums MK noteikumos Nr. 41 labvēlīgi ietekmēs 1.1.1.3. pasākuma projektu īstenošanu, jo projekta iesniedzējiem ļaus samazināt administratīvo slogu ārvalsts sadarbības partneru piesaistē, tai skaitā piesaistot ārvalstu ekspertus studentu inovāciju programmas īstenošanai.  Ņemot vērā to, ka 1.1.1.3. pasākuma ietvaros iesniegtie projekti šobrīd (uz 2019. gada 4. jūliju) atrodas nosacījumu izpildes vērtēšana procesā un trīs projekti jau ir apstiprināti, grozījumus MK noteikumos Nr.41 nepieciešams virzīt apstiprināšanai steidzamības kārtībā, lai projekta iesniedzēji varētu nekavējoties uzsākt pilnvērtīgu projektu īstenošanu atbilstoši precizētajiem MK Noteikumu Nr.41 nosacījumiem, tai skaitā, lai tiktu nodrošināta iespēja:   * veikt projekta grozījumus atbilstoši Metodikas nosacījumiem uzreiz pēc līguma par projekta īstenošanu noslēgšanas; * paredzēt avansu izmaksu vienreizējā maksājuma izmaksu segšanai; * samazināt administratīvo slogu attiecībā uz ārvalsts ekspertu piesaisti. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja IZM. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – IZM, sadarbības iestādi – CFLA un projekta iesniedzējus – augstākās izglītības institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Tiks atviegloti 1.1.1.3. pasākuma projekta īstenošanas noteikumi un mazināts administratīvais slogs augstākās izglītības iestādēm, kas saistīts ar izdevumu pamatojošās dokumentācijas uzkrāšanu un uzglabāšanu, kā arī CFLA, kas veic izdevumu pamatojošās dokumentācijas pārbaudes. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | IZM vienlaikus virza grozījumus MK 2016. gada 16. augusta noteikumos Nr. 562 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” īstenošanas noteikumi” un MK noteikumos Nr.315, atbilstoši palielinot 1.1.1.4. pasākuma kopējo attiecināmo finansējumu, lai nodrošinātu atbilstoša papildu finansējuma piešķiršanu RTU, OSI un RSU 1.1.1.4. pasākuma projektu īstenošanai, un palielinot 1.1.1.5. pasākuma kopējo attiecināmo finansējumu, lai nodrošinātu iespējami ātrāku programmā “Apvārsnis 2020” virs kvalitātes sliekšņa novērtētu, bet finansējumu nesaņēmušu projektu īstenošanas uzsākšanu. |
| 2. | Atbildīgā institūcija | IZM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Potenciālie projektu iesniedzēji tika informēti par plānoto vienkāršoto izmaksu pieeju IZM un CFLA rīkotajās publiskajās konsultācijās par 1.1.1.3. pasākuma ieviešanas nosacījumiem.  Pēc noteikumu projekta un Metodikas spēkā stāšanās 1.1.1.3. pasākuma pirmās atlases kārtas finansējuma saņēmējiem tiks nosūtīta oficiāla informatīva vēstule par MK noteikumu projektā noteiktajiem grozījumiem, t.i., par vienreizējā maksājuma metodikas ieviešanu, avansu maksājumu kārtību un ārvalstu ekspertu piesaisti, kā arī ar finansējuma saņēmējiem tiks organizētas individuālas konsultācijas par nepieciešamajiem grozījumiem projektos. |
| 2. | Sabiedrības līdzdalība projekta izstrādē | IZM un CFLA rīkotajās publiskajās konsultācijās par 1.1.1.3. pasākuma ieviešanas nosacījumiem potenciālie projektu iesniedzēji varēja klātienē izteikt savu viedokli par plānoto vienkāršoto izmaksu pieeju vai iesniegt to elektroniskā formātā, nosūtot uz [pasts@izm.gov.lv](mailto:pasts@izm.gov.lv). Tai skaitā 2019. gada 20.martā tika rīkots konsultatīvais seminārs, kur projekta iesniedzēji tika informēti par metodikas nosacījumiem un piemērošanas kārtību, kā arī tika pārrunāta pāreja no faktiskajām izmaksām uz vienkāršotajām izmaksām. Metodikas darba versija tika nosūtīta projekta iesniedzējiem viedokļa sniegšanai. |
| 3. | Sabiedrības līdzdalības rezultāti | Rīgas Tehniskā universitāte Metodikas izstrādei nodrošināja piekļuvi inovāciju kopienas „Climate KIC” programmu „Accelerator” un „Greenhouse” projektu vēsturiskiem datiem par līdzīgām izmaksām.  2019. gada 20.martā organizētā konsultatīvā semināra laikā ar projekta iesniedzējiem tika diskutēts par metodikas nosacījumiem. Projekta iesniedzēju viedoklis tika ņemts vērā, metodika tika atbilstoši precizēta. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda IZM, sadarbības iestādes funkcijas – CFLA, 1.1.1.3. pasākuma un 1.1.1.5. pasākuma finansējuma saņēmēji – augstākās izglītības iestādes, 1.1.1.4. pasākuma finansējuma saņēmējs - zinātniskās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.  Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |
| --- | --- |
| Izglītības un zinātnes ministre | Ilga Šuplinska |

|  |  |
| --- | --- |
| Vizē: |  |

Valsts sekretāres vietā –

Valsts sekretāres vietniece,

Struktūrfondu departamenta direktore Santa Šmīdlere

Kašurina 67047977

[Inese.Kasurina@izm.gov.lv](mailto:Inese.Kasurina@izm.gov.lv)